text: Gummiged må hjælpe børn i skole
  29 januar 2013 kl. 11.07
  På Mandø kan børnene kun komme i skole på fastlandet, når en gummiged har ryddet vejen til og fra øen for store mængder pak-is.
  I dag var der derfor travlhed på vejen for at få den gjort fri af pakis. 
  Isen dannes, når drivende isflager presses sammen af vind og havstrømme og dermed danner volde af opskruede isflager.
  Isen har de sidste dage isoleret øen fra resten af landet, indtil isen op af formiddagen i dag er blevet fjernet.
  Mandø har knap 40 beboere - blandt andet børn, der går i skole i Hviding og Ribe - og de må i disse dage blive hjemme eller overnatte på fastlandet for at komme i skole.
  